Provincia de Rovigo

Ła Provincia de Rovigo ła xe na provincia itałiana che ła fa parte de ła region del Vèneto. El capòłogo el xe ła sità de Rovigo.

Ła confina a nord co łe province de Verona, Pàdoa e Venesia, a ovest co ła provincia de Màntoa in Lonbardìa, a sud co ła provincia de Ferara in Emiłia-Romagna. Ła confina a est co el Mar Adriàtego.

 Zeografia 
El teritorio de ła provincia el xe el Połéxine d'inqûo "polesine" , Il Vocabolario Treccani, Roma: Istituto della Enciclopedia Italiana, 1992 o el ghe se cata tuto rento "Polesine", Sapere.it, vol. Enciclopedia Generale, Novara: De Agostini, 2002.
El ga n'àrea de 1 789 km² e a ghe stà 244 625 àneme ('nte el 2005).
El xe un guałivo alto tra i -2 e i 15 m s.l.m..

El confin setentrional el va seconda del Àdeze a partir de Badìa Połézine fin inte el mar, fora che el teritorio de Cavàrsere che el xe inte ła provincia de Venesia.

El confin meridional el va seconda del Po a partir de Mełara fin inte el mar. Inte ła provincia se cata tuto el delta del Po, e el confin el va seconda del Po di Goro.

Ła tera ła se ga fata da poco, tirà su da łe fiumane del Àdeze e del Po, che i ne ga dà un percorso fiso e dei àrxeni soło che in sti ùltimi tenpi.
Cusì ła tera ła se sbasa par subsidentia parché ła se ga sugà co łe bonìfiche e deso ła xe drìo conpatarse; se ga xontà anca l'omo, che el ga tirà su l'aqua e el metano da sototera "Rovigo (provincia)" , Sapere.it, vol. Enciclopedia Generale, cit..

N'altro fiume el traversa ła provincia: el xe el Canal Bianco; pì ghe xe anca asè scołi de bonìfica parché el Po e el Àdexe i xe el primo e el terzo dei fiumi itałiani par portar aqua, e donca ghe xe asè aqua da tirar vìa.
I scołi pì asè inportanti i xe el Collettore Padano, el Ceresoło e el Valdentro.

Ghe xe anca dei altri canałi che i xe stà inportanti par ła storia: i xe l'Adexeto, che el xera un vecio córso del Àdexe; el Poaso, che el xera un vecio córso del Po; ła fosa Polxeła, che el xera un vecio canal che se podéa navigar dal Canal Bianco inte el Po.

El clima el xe semicontinental e asè mojo; ghe xe sòfego d'istà e ghe xe nebia d'inverno.
Ła piova ła vien xó normal, specie de primavera e d'autuno.

 Demografia 
Anca ai dì d'anqûo ghe xe xente che i emigra da ła provincia de Rovigo; i xe soratuto i xóveni che i va a laorar inte łe sità pì sviłupàe del Vèneto o de l'Itałia, e par questo che inte ła provincia ghe xe senpre pì asè veci.
Ghe xe anca qûei che i migra da łe canpagne ma che i resta inte ła provincia e i va inte i sentri pì svilupài.

 Comuni 
Ghe xe 50 comuni inte ła provincia de Rovigo; i pì asè grandi i xe:

 Comuni prinsipałi 
ComunÀneme (2005)Rovigo50 922Adria20 593Porto Viro14 484Lendinara12 198Badìa Połéxine10 741Ociobeło10 621Porto Tołe10 377Tajo de Po8 389Rozołina6 304Viładóze5 285

 Comuni de ła Provincia 

 Note